hu hu hu hu hu hu hu hu hu hu hu hu hu hu hu hu ru hu hu hu hu en en hu hu hu en hu hu en en hu hu hu hu hu hu hu en hu en en hu hu da hu en en en hu hu hu hu en hu hu en hu hu hu hu en sv hu hu hu sk hu hu hu hu hu hu hu hu hu hu hu hu hu en hu hu en en hu hu hu hu hu hu hu hu hu hu en
Vizes alapú festés - művészetterápia
A vizes alapú festés is egy olyan művészetterápiás technika, mely alkalmazása során sokféle képességet tudunk fejleszteni. Lehet foltokkal játszani, festéket öntögetni, vonalakat húzni, tussal fröcskölni stb. Mivel a vizes lapon futnak a festékek, ezért absztrakt formákat tudunk létrehozni. Lehet "belelátósat" játszani, tájat létrehozni, sok izgalmas lehetőséget ad a technika.
Ez a festési mód nagyon közkedvelt a gyerekeknél, mivel kézzel festünk egy ragasztós-festékes masszában. Sok játékra ad lehetőséget, bármiko r el lehet teríteni a festéket, – a színek összemosódása már önmagában látványos,– bármikor újra lehet kezdeni a festést.
Lehet két kézzel egyszerre is festeni, ez kiválóan összehangolja a mozgásokat és a bal-és jobb agyfélteke tevékenységeit. Ennél a technikánál mindig zenére festünk, mert ez a technika nagyon jól alkalmazható a zenére végzett mozgásokra, ezzel együtt az absztrakciós készséget is fejleszti. Szorongó gyerekek képesek negyven percig festeni ezzel a technikával, mert teljesen fel tudnak oldódni benne. Hiperaktív gyerekek pedig az indulataikat tudják mérsékelni a technika segítségével.
Vigyázni kell arra, hogy a túl sok felvitt festékből egy idő után barna masszát kapunk, telítődnek a színek. Érdemes erre figyelmeztetni a gyerekeket, – egy idő után maguk is megtanulják, mikor kell abbahagyni a festést. Már önmagában ez a technika is bizonyos önmérsékletre tanít, mert egy idő után a papír is kiszakadhat a túl sok dörzsöléstől.
Szabad mozgásimprovizációk leképezése során vonalhálós szerkezet jön létre. Ilyet készíthetünk porpasztellel, vagy ragasztós ujjfestéssel csomagolópapíron stb. Közös nézegetés közben megkérdezzük a gyereket, lát-e valamilyen formát a vonalhálóban? Ha sikerül felidéznie akár egy emlékképet, amit belerajzol a vonalhálóba, az összes többi forma háttérré válik.
A vonalhálókat magunk is létrehozhatunk vastag filctollakkal, és átlátszó papíron átmásoltathatjuk. A vonalhálóba belelátni valamely alakzatot pedig fejleszti a kreativitást, térlátást.
Sok gyereknek a forma lekövetése is gondot jelent
Alaklátást, formaállandóságot, finommozgásokat, kreativitást, kompozíciós készséget.
Variálhatjuk úgy ezt a játékot, hogy mértani formákat elbújtatunk különböző hátterekben. Formafelismerésre nagyon jó feladat. Alkalmazhatunk közismert képzőművészeti alkotásokat is, melyeket körberajzolva kitöltendő formákat, belelátós feladatot kapunk.
Témaválasztásról röviden - művészetterápia
Amikor ismerkedem egy csoporttal, akkor a legegyszerűbb témáktól haladok a bonyolultabb felé, ismerkedem a csoport és az egyes gyerekek képességeivel. Alkalomról-alkalomra haladva figyelem, hogy melyik gyereket mivel lehet megfogni, átlendíteni ha megtorpant, ösztönözni, ötletet adni. Ilyenkor mérem fel, hogy milyen képességeket kell tudatosan fejleszteni az egyes gyerekeknél. Fontos, hogy a téma ( inspiráció) érdekes legyen, lehetőséget  adjon a fantázia kibontakoztatására.
A gyerekek kedvenc témái (korosztálytól is függ) a környezetük, (ház, utca, táj stb.) állatok, (madarak, lepkék stb.), növények (fák, virágok stb.) emberek, gyerekek, mesék, álmok stb. Számtalan a lehetőség.
Én egy adott témát a lehető legtöbbféle módon szoktam feldolgozni, mert az nagyon inspirálja a gyerekeket, és amikor már a művészi kifejezés többféle eszköze a birtokukban van, akkor nagyon kreatívan hat ez rájuk. A csoport ereje is sokat számít, mert mindegyik gyereknek más elképzelése van a megjelenítésről, és egymás ötletei ösztönzőleg hatnak. Fontos a pozitív hozzállás, hogy egymás ötleteit, megoldásait ne minősítsék. Ez közelebb visz az egymás elfogadásához, az empátia fejlődéséhez.
Feliratkozás az RSS csatornára
1. oldal / 2
Hangterápia / Játék hangtálakkal
Egervári lilla fejlesztés gyerek gyerekfoglalkozás gyereknevelés hangmasszázs hangterápia hangtál kreativitás Kézzel festés könyvajánló Művészetterápia részképesség sikerélmény terápia témaválasztás
Template Design © Joomla Templates GavickPro. All rights reserved.